Growth/Communities/How to interact with newcomers/hy

Այս ուղեցույցը ստեղծվել է փորձառու խմբագիրներին նորեկների հետ շփման հարցում օժանդակելու համար, հատկապես` օգնության վահանակում կամ հարց ու պատասխանների էջերում: Այն նաև հարմար է օգտատերերի շփման համար, օրինակ` մենթորության դեպքում:

Այս փաստաթուղթը ներառում է նորեկների հետ շփվման փորձ ունեցող փորձառու խմբագիրների կողմից տարբեր կայքերում զետեղված լավագույն փորձը և դատողությունները:

Ինչպես հաջողված ազդեցություն ունենալ

 * Միշտ եղե՛ք ընկերասեր, քաղաքավարի ու համբերատար: Անգամ եթե նորեկը մոռանում է այդ մասին:


 * Հարցին սկսեք պատասխանել` ասելով` «ողջույն և բարի գալուստ»:


 * Վստահ եղեք, որ հասկացել եք տրվող հարցը: Մի՛ փորձեք գուշակել խնդիրը: Ճշգրտող հարցերը կարող են տեղին լինել, դրանք կարող են օգնել գտնել առավել ճշգրիտ պատասխան:


 * Ճշտեք, թե ինչ խմբագրիչ է օգտագործում նորեկը (2010 wikitext, visual, mobile, 2017 wikitext և այլ) և պատասխանեք ըստ տվյալ խմբագրիչի: Եթե նորեկին խնդրեք անծանոթ խմբագրիչ օգտագործել, դա կարող է ծանրաբեռնել նրան:


 * Ճիշտ գնահատեք ձեր իրական հնարավորությունները: Երբեմն դուք էլ կարող եք չիմանալ պատասխանը, հատկապես եթե այն տեխնիկական է կամ ձեր հետաքրքրություններից դուրս է: Ազատ եղել օգնություն խնդրել այլ օգտատերերից, որոնք առավել փորձառու են տվյալ ոլորտներում: Եթե հաղորդագրություն է ուղարկվել ձեր քննարկման էջին և դուք պատասխանի համար ժամանակի կարիք ունեք, կարճ երկտող ուղարկեք` նշելով, որ կպատասխանեք ավելի ուշ:

Անկեղծ եղեք. եթե հարցը ձեր համայնքի համար իրական կամ կիրառելի չէ կամ առհասարակ թեմայից դուրս է, ասեք այդ մասին և բացատրեք, թե ինչու եք այդպես կարծում: Օրինակ, նորեկի համար արդյունավետ չի լինի աշխատել մի բովանդակության հետ, որը կարող է մի քանի օրվա մեջ ջնջվել: Սակայն եթե բացատրեք, թե ինչու տվյալ նյութը կարող է ջնջվել, կօգնեք նորեկին խուսափել հետագա խնդիրներից: Նրան առաջարկեք դրա փոխարեն զբաղվել ինչ-որ մի այլ բանով:


 * Նորեկները կարող են բարկանալ կամ շփոթվել մի շարք պատճառներով: Նրանց բողոքները հիմնականում ձեր անձի դեմ չեն: Հանգստություն պահպանեք և փորձեք նրանց դրության մեջ մտնել:


 * Եթե պարզ է դառնում, որ քննարկումն անարդյունք է, քաղաքավարի կերպով ավարտեք այն:


 * Մի՛ կորցրեք հումորի զգացումը: Նորեկներին օգնելը որպես ծանր բեռ մի՛ ընդունեք: Եթե ժամանակ կամ տրամադրություն չունեք օգնելու, պարզապես թույլ տվեք մեկ այլ փորձառու խմբագրի օգնության ձեռք մեկնել:


 * Ուսումնասիրեք այլ մենթորների քննարկման էջերը: Զգուշացրեք մյուս մենթորներին, եթե առցանց չեք լինելու, այսպիսով նրանք ուշադիր կլինեն նաև ձեզ ուղղված հարցերին, քանի դեռ դուք տեղում չեք:

Ինչպես կառուցել լավ պատասխաններ

 * Ձեր պատասխաններում հաջորդ քայլերի համար հստակ գործողություններ նշեք, այլ ոչ թե ուղղակի ողջունեք նորեկին:


 * Սկզբից ոչ թե մատնանշեք առկա տեքստերը, այլ բացատրեք գործընթացը: Պատասխանն ավելի լավ է, քան թե պատասխանի հղումը: Մեջբերեք կարևոր տեղեկությունն այն էջերից, որոնց հղում եք կատարում: Այդպիսով կխուսափեք մարդկանց երկար էջեր կարդալ տալուց:


 * Պատասխանեք հենց տրված հարցերին, քանի որ դրանք յուրահատուկ են. խուսափեք ընդհանուր պատասխաններից: Օրինակներ բերեք:


 * Պարզ եղեք, խուսափեք ժարգոնից և հապավումներից: Խուսափեք հավելյալ տեղեկատվությունից, որոնք կապված չեն հարցի հետ:


 * Ուղեկցորդ եղեք: Օրինակ, եթե ինչ-որ մեկը հարցնում է, թե ինչպես կարող է նկար ավելացնել նոր հոդվածին, սակայն իրականում նրա առաջին գործողությունը պետք է լինի աղբյուր ավելացնելը, ասեք նրան նախ աղբյուր ավելացնել (և ցույց տվեք, թե ինչպես) և խոստացեք ավելի ուշ ցույց տալ նաև նկար ավելացնելու ձևը:


 * Ուշադիր եղեք ձեր պատասխանի ձևին:


 * Վստահ եղեք, որ նորեկը տեղյակ է պատասխանին: Օրինակ, կարող եք պատասխանի մեջ նշել նորեկի մասնակցային անունը:


 * Հնարավորության դեպքում հետևեք հարցին: Նորեկը կարող է մեկ այլ բան ևս հարցնել կամ հետագա ճշգրտումների կարիք ունենալ: Նորեկները կարող են անսպասելի ձևով պատասխանել. նրանք կարող են չիմանալ պատասխանելու ձևը, չիմանալ, թե ինչպես ստորագրել կամ կապվել օգտատիրոջ հետ:


 * Հնարավորության դեպքում պատասխանեք խելամիտ ժամկետներում: Նորեկները կարող են կարճ ժամանակով առցանց լինել, հնարավոր է` նրանք սովոր չեն Վիքիմեդիայի նման համայնքների քննարկումներին, որոնք կարող են ընդգրկել տարբեր ժամային գոտիներում գտնվող մասնակիցների: Պատահականության սկզբունքով ստուգեք ցանկացած հարցում, որն անպատասխան է մնացել 24 ժամվա ընթացքում:


 * Երբ որևէ բան եք բացատրում, հարցրեք նորեկին` արդյո՞ք պատասխանն օգնել է նրան: Նորեկն իրեն ավելի ազատ կզգա, և դուք էլ որոշ տեղեկատվություն կստանաք` ձեր փորձը բարելավելու համար: Եթե խոսակցությունն ավարտվում է, հիշեցրեք նորեկին, որ դուք հասանելի կլինեք այլ հարցերի դեպքում ևս:

Բացատրե՞լ, թե՞ ինքնուրույն փոփոխություն անել
Նպատակներից մեկը միջերեսից կամ մակնշումից գլուխ հանել փորձող նորեկին օգնելն է: Երբեմն կարող է ավելի հեշտ լինել ուղղակի ուղղումներ անել, այլ ոչ թե բացատրել դրանց անելու ձևը: Սա ճիշտ է բազմաքայլ գործընթացների և բարդ շարահյուսության դեպքում: Անկեղծ եղեք և նորեկ ասեք, որ տվյալ խմբագրում է բարդ է «անգամ փորձառու խմբագիրների համար»: Սակայն բացատրեք ձեր արած քայլերը. այսպիսով նրանք կարող են սովորել և կիրառել հետագայում:

Ձեր ընտրությունը կախված է ձեր սեփական փորձից և այլ մենթորների հետ ունեցած քննարկումներից: Սակայն նորեկի համար հաճախ ավելի ողջունելի է հասկանալ և ինքնուրույն փորձել, քան թե ուղղակի ստանալ պատրաստի ուղղումները:

Վստահեք համայնքի մյուս խմբագիրներին
Նմանատիպ մենթորական ծրագիր վարելը թիմային աշխատանք է: Այն կախված է մեծ թվով մենթորներից: Յուրաքանչյուր մասնակից անհատական ուժեղ և թույլ կողմեր ունի, ինչպես նաև` սահմանափակ հասանելի ժամանակ և էներգիա:

Համագործակցեք մյուս մենթորների հետ` կիսելով ձեր փորձը: Բաց եղեք մյուսների խորհուրդներն ընդունելու հարցում:

Հոգ տարեք այն մարդկանց համար, ովքեր ձեզ հետ միասին պատասխանում են հարցերին: Շնորհակալություն հայտնեք և ուղղորդեք այն մարդկանց, ովքեր փորձում են օգնել: Շնորհակալություն հայտնեք այն մարդկանց, ովքեր շատ են օգնում:

Չմոռանաք համայնքին տեղյակ պահել ձեր ջանքերի մասին. դա կօգնի հավաքագրել նոր օգնականների:

Օրինաներ
Ահա ընդհանուր պատասխանների մի քանի տեսական օրինակներ, որոնք վերցված են տարբեր Վիքիպեդիաներից:

Ինչպե՞ս կարող եմ իմ համակարգչից հոդվածի մեջ նկար ավելացնել:


 * ❌ Օգնության վահանակում կարող եք գտնել պատասխանը:
 * ✅ Ողջույն: Վիքիպեդիան կարող է օգտագործել յուրաքանյուր ոք: Մենք հարգում ենք հեղինակային իրավունքները, այսպիսով մենք չենք կարող ցանկացած նկար բեռնել Վիքիպեդիայում: Դա կախված է թեմայից, ինչպես նաև կարևոր է, թե ով է արել լուսանկարը: Ո՞ր հոդածն եք ցանկանում պատկերազարդել: Արդո՞ք դուք եք այն նկարի հեղինակը, որը ցանկանում եք օգտագործել: Եթե ոչ, ապա հեղինակային իրավունքները պատկանո՞ւմ են որևէ մեկին:

Իմ հոդվածը ջնջվել է, և դա վիճահարույց է:


 * ❌ Դա ձեր մեղքն է: Դուք նախ պետք է կարդայիք օգնության էջերը: Այժմ դուք գիտեք, որ Վիքիպեդիայում չեք կարող անել ցանկացած բան, որ ուզում եք, հատկապես` փորձել առաջ տանել այն թեման, որն ընտրել եք:
 * ✅ Ողջույն: Ցավում եմ այն տհաճ փորձի համար, որ ունեցել եք: Հիմնվելով առկա տեղեկատվության վրա` կարելի է ենթադրել, որ հոդվածն աղբյուրներ չի ունեցել: Վիքիպեդիայի հոդվածները հիմնված են աղբյուրների վրա, այդպիսով ընթերցողը կարող է ճշտել տեղեկատվությունը: Սա ձեր հոդվածի ամենակարևոր խնդիրն է: Ես հրապարակված աղբյուրներ եմ փնտրել ձեր թեմայի վերաբերյալ, սակայն չեմ գտել: Դուք ունե՞ք աղբյուրներ, որ մենք կարող ենք օգտագործել: Եթե հասանելի աղբյուրներ չկան, թերևս դեռ չափազանց վաղ է տվյալ թեմայով Վիքիպեդիայում հոդված ունենալու համար: